இலையென்ப தோர்நாளு மில்லை- கலைதேர்ந்த சாலைமுத்து கிருஷ்ணனருள் சற்குண சிந்தாமணியைச் சோலையென்று சொன்னவரார் சொல். (4)  முத்து கிருஷ்ணன் மனைவி பெயர் சோலை (இக்காலத்தில் சோலையம்மாள் எனப் பெயரிட்டுக்கொள்வர்) அவள் நல்ல குணவதி. தலையில் சூடிக்கொள்ளும் சிந்தாமணி போல மேன்மையான பாங்கினை உடையவள். சாலை என்னும் ஊரில் வாழ்ந்த முத்து கிருஷ்ணனோ அலையான் (யாரையும் துன்புறுத்த மாட்டான். கவடுபடான் (யாரையும் பிரித்து வைக்காத ஒப்புரவாளன்) யார்மீதும் சினம் கொள்ளமாட்டான். இவன் தன்னிடம் ஒன்றும் இல்லை என்று சொல்லிப் பிறருக்கு வழங்காமல் இருக்கும் நாள் ஒன்றுகூட இல்லை. இந்த நற்பண்புகளுடன் பல கலைகளிலும் வல்லவன்.  செல்லப்பன் கச்சியிலே சேர்ந்த தற்பினா மணிகள் நல்ல தருமேக நவநிதியம்- சொல்லவே முட்டின்றி யொன்றிரண்டு மூன்றுநான் கைந்தாறேழ் எட்டொன் பான்பத் தானவே. (5)